open-index/open-wikipedia-markdown huggingface dataset:
Rudolf Paal

**Rudolf Paal** (1897 või 1898 – 24. oktoober 1934) oli Eesti jalgpallur.

Aastal 1920 mängis ta ühe mängu Eesti jalgpallikoondises. 

Ta oli Heinrich Paali noorem vend.

Oktoobris 1934 leiti ta Nõmmel vanas köögiviljakastis nälgimas, paar päeva hiljem suri ta kopsupõletiku.

## Vaata ka
*Eesti jalgpallikoondislaste loend

## Viited
Ületavad toimingud

**Ületavad toimingud** (sanskriti ja paali keeles *pāramitā*; tiibeti keeles *pha rol tu phyin pa*; hiina keeles 波羅蜜 *boluomi*; jaapani keeles *haramitsu*), ka **ületavused**, on peamiselt mahajaanas bodhisattvale omased teostusviisid ja toimingud.

## Mõiste

Sanskritikeelse mõiste *pāramitā *algtähenduseks on arvatavasti ‘teisele kaldale viiv’ ehk ‘üleviiv’ ehk ‘ületav’; selle tiibetikeelne vaste tähendab ‘teisele kaldale jõudmist’. Lääne budoloogias tõlgitakse seda kõige sagedamini ‘täiuseks‘ või ‘täiuslikkuseks’ (inglise keeles *perfections*).

## Mahajaana

Ületavad toimingud kirjeldavad bodhisattva astmelist teed, mille abil jõutakse teisele kaldale ehk teadvuse kõrgeimasse seisundisse. Ületavad toimingud on mahajaana õpetustes kesksel kohal ja nende põhiline funktsioon on meeleplekkide hävitamine ning vastavate positiivsete omaduste tugevdamine. Iga ületav toiming on vastukaaluks kindlale meeleplekile.

Üldlevinud on kuue ületava toimingu nimekiri:

* ületav annetamine,
* ületav kõlblus,
* ületav kannatlikkus,
* ületav tarmukus,
* ületav mõtlus,
* ületav mõistmine.

Mõnes tekstis (näiteks "Kümne taseme suutras") lisanduvad neile veel neli ületavust, et ületavad toimingud oleksid kooskõlas bodhisattva kümne taseme nimekirjaga:

* ületav vahend (sanskriti keeles *upāya-pāramitā*),
* ületav tõotus (*praṇidhāna-pāramitā*),
* ületav vägi (*bala-pāramitā*) ja
* ületav teadmine (*jñāna-pāramitā*).

Kaheksatuhandelise ületava mõistmise suutra kohaselt saab kõiki neid toiminguid pidada (sansaarat) ületavateks vaid juhul, kui neid suunab ületav mõistmine, mis tähendab eelkõige sellest aru saamist, et kõik seadmused on tühjad.

Tavaline annetamine ei ole järelikult ületav, kuigi ka see annab pälvimusi; samuti ei ole ka kõlblus ega teised ületavad toimingud tavalises mõttes ületavad, kui neis puudub mõistmine. Oluline on ka, et kõik ületavad toimingud toimuvad eelkõige meeles; näiteks ületav annetamine ei tähenda, et konkreetse annetamisega peaks püüdma teisi rikkamaks muuta, vaid seda, et inimese vastav meelestatus vabastab ta omandiihast.

Mahajaana tekstid kirjeldavad, kuidas ületavad toimingud avalduvad bodhisattva tegevuses. Budismi kirjanduses on hulk legende sellest, kuidas bodhisattva (eelkõige Šākjamuni ise oma varasemates eludes bodhisattvana) toimisid.

## Theravaada

Varajastes paali tekstides ületavusi ei mainita, kuid džaatakates, *Buddhavaṃsa*’s ja *Cariyāpiṭaka*’s, räägitakse Buddha eelmiste eludega seoses kümnest ületavusest (paali keeles *pāramī*), mis viivad bodhisattva virgumisele:

* annetamine (paali keeles *dāna*),
* kõlblus (*sīla*),
* loobumus (*nekhamma*),
* mõistmine (*paññā*),
* tarmukus (*viriya*),
* kannatlikkus (*khanti*),
* tõde (*sacca*),
* kindlameelsus (*adhiṭṭhāna*),
* sõbralikkus (*mettā*),
* eelistamatus (*upekkhā*).

## Vaata ka

* Budistlik eetika
* Virgumise tegurid

## Viited
Naci Ağbal

**Naci Ağbal** (sündinud 1. jaanuaril 1968 Bayburtis) on Türgi poliitik, ta kuulub Õigluse ja Arengu Partei ridadesse. Ta oli 24. novembrist 2015 kuni 10. juulini 2018 Türgi rahandusminister.

Ta sündis aastal 1968 Bayburtis Bayburti provintsis. Ta lõpetas aastal 1969 Istanbuli Ülikooli. Samast aastast töötas ta Türgi rahandusministeeriumis; aastal 2003 edutati ta rahandusministeeriumi tulude osakonna juhatajaks, aastal 2007 sai tast Eelarve- ja finantskontrolli Peadirektoriks. 12. juunist 2009 kuni 9. veebruarini 2015 oli ta Türgi aserahandusminister.

Veebruaris 2015 loobus ta ametnikukarjäärist. Ta kandideeris 2015. aasta Türgi parlamendivalimistel (Õigluse ja Arengu Partei nimekirjas) Türgi Suure Rahvuskogu liikmeks, kuhu ta ka valiti. Samuti valiti ta ka sama aasta novembris toimunud 2015. aasta Türgi erakorralised parlamendivalimistel Türgi Suure Rahvuskogu liikmeks. 24. novembrist 2015 on ta Türgi rahandusminister (algul Ahmet Davutoğlu kolmandas valitsuses, hiljem Binali Yıldırımi valitsuses).

## Välislingid
*Naci Ağbal Türgi Suure Rahvuskogu kodulehel (türgi keeles)
Ehitusmeister Solness

"**Ehitusmeister Solness**" (originaalpealkirjaga "Bygmester Solness") on Henrik Ibseni 1892. aastal ilmunud näidend. Näidendi tegevus toimub ehitaja Halvard Solnessi kodus.

Näidendit mängiti esimest korda 19. jaanuaril 1893 Berliinis.

Näidendi põhjal on tehtud mitu filmi. Näidendi järgi on nimetatud Eesti kirjastus Solnessi Arhitektuurikirjastus.
Emma Laine

**Emma Johanna Laine** (sündinud 26. märtsil 1986 Karlstadis) on Soome endine tennisist ja treener.

Tema parim koht WTA edetabelis oli 50. (7. augustil 2006).
Now That's What I Call Music! 62 (Suurbritannia väljalase)

**"Now That's What I Call Music! 62"** on 62. album Suurbritannia albumiseeriast "Now That's What I Call Music!". Album avaldati 21. novembril 2005.

## Lugude nimekiri
### CD/Kassett 1

### CD/Kassett 2
Nikolai Peterson

**Nikolai Peterson** VR I/3 (23. september 1895 Rakvere – 26. juuli 1922 Rakvere) oli Eesti sõjaväelane (kapten, 1920).

Ta teenis Vabadussõjas inseneripataljoni koosseisus. 17. oktoobril 1919 abiellus ta Valentine Volkoviga. 

## Välislingid
*Ohvitseride andmekogu
Aire

**Aire** on jõgi Suurbritannias Inglismaal. Ta on 148&nbsp;km pikkune ja Yorkshire'i krahvkonna pikim.

Jõeäärse geograafilise piirkonna (Airedale) järgi on saanud nime äärdeilterjer.

## Jõeäärsed asulad
Allikast alates asuvad Aire'i ääres järgmised asulad

## Viited
Äärdeilterjer

**Äärdeilterjer** (inglise keeles Airedale Terrier) on Inglismaalt pärinev koeratõug.

1886. aastal tunnistati 24 esimest äärdeilterjerit puhtatõulisteks koerteks ja kanti tõuraamatusse.

## Viited

## Välislingid

* Äärdeilterjer veebisaidil Koer.ee
Luis Corvalán

**Luis Alberto Corvalán Lepe** (14. september 1916 Tomé – 21. juuli 2010 Santiago) oli Tšiili kommunistlik poliitik.

Luis Corvalán astus Tšiili Kommunistlikku Parteisse 1932. aastal. Elukutselt oli ta õpetaja. Alates 1952. aastast oli ta Tšiili Kommunistliku Partei Keskkomitee liige. 1956–1958 oli ta Tšiili Kommunistliku Partei Keskkomitee Poliitkomisjoni liige ja Keskkomitee sekretär. 1958. aastal valiti ta Tšiili Kommunistliku Partei peasekretäriks. Alates 1961. aastast oli ta Tšiili parlamendi liige.

Luis Corvalán arreteeriti 1973. aasta septembris sõjaväelise riigipöörde ajal. Corvaláni hoiti vangistuses kuni 1976. aastani, mil ta vahetati Nõukogude dissidendi Vladimir Bukovski vastu.

Kuni 1988. aastani elas Luis Corvalán pagenduses Nõukogude Liidus, misjärel pöördus muutunud oludes Tšiilisse tagasi. Tšiili Kommunistliku Partei peasekretär oli ta kuni 1990. aastani.

## Viited
DuPont

**DuPont** on USA keemiatööstuse ettevõte. Ettevõttes on välja töötatud paljusid laialt kasutatavaid keemilisi aineid, näiteks teflon, kevlar, nailon, neopreen (inglise keeles *neoprene*), samuti töötati seal välja ja toodeti freoone.

Ettevõtte peakontorid asuvad USAs Wilmingtonis ja Šveitsis Genfis. Ettevõtte aktsiad on Dow Jonesi indeksi koosseisus. 

Ettevõtte asutas 1802. aastal Eleuthère Irénée du Pont. Algul tootis see püssirohtu, hiljem ka muidu sõjaotstarbelisi tooteid, näiteks lõhkeaineid, süütepomme, keemiarelva ja tuumapommi komponente.

Ettevõttes töötas 2012. aasta seisuga umbes 70 000 inimest.

## Igavesed kemikaalid
2023. aasta uuringus analüüsisid UC San Francisco ja Colorado ülikooli teadlased PFAS-i (nn igaveste kemikaalide) suurimate tootjate DuPonti ja 3M-i dokumente aastatest 1961–2006, mis näitavad, et ettevõtetel oli ohtralt tõendeid PFAS-i kahjulikkuse kohta, kuid ei avaldanud neid materjale ega esitanud oma tulemusi USA seaduste kohaselt keskkonnakaitseagentuurile (EPA).

Üks DuPonti rahastatud Haskelli labori 1970. aasta memo näitas, et C8, üks tuhandetest PFAS-idest, oli „sissehingamisel väga mürgine ja allaneelamisel mõõdukalt mürgine“. Hilisem 1979. aasta aruanne kinnitas, et koerad, kes tarbisid ühe annuse perfluorooktaanhapet (PFOA) surid kaks päeva pärast allaneelamist.

1980. aastal avastasid DuPont ja 3M, et kaheksast C8 tootmisega seotud rasedast töötajast kaks olid sünnitanud defektiga lapsed. Ettevõtted ei avalikustanud seda teavet üldsusele ega teavitanud sellest ka oma töötajaid. Järgmisel aastal väideti memos: „Meil pole DuPontis mingeid tõendeid C-8 põhjustatud sünnidefektide kohta.“ Pärast seda, kui ettevõtteid teavitati võimalikest ohtudest, kinnitasid nad avalikkusele korduvalt, et pole vaja muretseda. DuPont teatas töötajatele 1980. aastal, et C8-l on „madalam toksilisus kui lauasoolal“, ja avaldas 1991. aastal pressiteate, milles väideti: „C-8-l ei ole tuvastatud kontsentratsiooni tasemel teadaolevalt toksilisi ega tervisele kahjulikke mõjusid inimestele.“

2004. aastal trahvis EPA DuPonti 16,45 miljoni dollariga – see oli tol ajal USA keskkonnaseaduste alusel määratud suurim tsiviilõiguslik karistus. Ettevõttel oli PFOA ja C8-ga seoses 2005. aastal hinnanguliselt 1 miljardi dollari suurune aastakäive.

2023. aastal teatasid kolm ettevõtet, Chemours, DuPont ja Corteva, et maksavad rohkem kui 1 miljard dollarit, et lõpetada kohtuvaidlusi igaveste kemikaalide üle.

## Tunnustus
*1990 – National Medal of Technology and Innovation
*2003 – National Medal of Technology and Innovation

## Vaata ka
* "Tume vesi"
* igavesed kemikaalid

## Viited


## Välislingid
* Ettevõtte koduleht
* How One Company Secretly Poisoned The Planet
Anton von Kräfting

**Heinrich Anton von Kräfting** (24. mai (ukj 4. juuni) 1750 Mõntu – 3. (ukj 15. detsember) 1815 Kaunispe) oli põllumees, Kaunispe mõisnik.

## Elulugu
Ta sündis Mõntu ja Koltse mõisniku Claus Jürgen von Kräftingi (1717–1783) ja Wendula Lowisa Dellingshauseni (1726–1812) pojana. Astus Venemaa sõjaväeteenistusse, kus tõusis kaardiväepraporštšikuks. 8. (ukj 19. jaanuaril) 1797 võeti Saaremaa rüütelkonna matriklisse.

## Perekond
Tema abikaasa alates 1792. aastast oli Sophie von Ekesparre (1771–1830). Nende poeg oli Kaunispe, Mõntu ja Koltse mõisnik Clas Johann Georg von Kräfting (1797–1846).

## Vaata ka
*Kräfting

## Välislingid
*Väljavõte Saaremaa rüütelkonna genealoogilisest käsiraamatust
Claus Lode

**Claus Lode** (7/17. veebruar 1609 – 26. jaanuar/5. veebruar 1672) oli Lõo mõisnik, Rootsi kapten.

Tema vanemad olid Fromholt Lodde ja Anna Toiß.

Tema abikaasa oli Christina Judith Stackelberg, kes ostis 1678. aastal koos oma lastega Oriküla mõisa.

## Välislingid
*Genealogisches Handbuch der Oeselschen Ritterschaft, lk. 539
Friedrich von Palm

Vabahärra **Friedrich Karl Rudolf von Palm** (6. märts 1859 Stuttgart – 6/18. august 1911 Riia) oli Maasi mõisa rentnik, Württembergi leitnant.

28. märtsil / 9. aprillil 1907 immatrikuleeriti ta Saaremaa rüütelkonda. 

Tema vanemad olid Julius von Palm (1820–1891) ja Elisabeth van der Howen (1825–1905).

Tema abikaasa alates 11/23. oktoobrist 1888 oli Helene von Stackelberg. Abielu oli lastetu.

## Välislingid
* Genealogisches Handbuch der Oeselschen Ritterschaft, lk 549
* Geni
Machine Gun Kelly

**George Kelly Barnes**, tuntud enam hüüdnimega **Machine Gun Kelly** (18. juuli 1895 Memphis, Tennessee – 18. juuli 1954 Leavenworthi vangla, Leavenworth, Kansas) oli USA gangster Ameerika Ühendriikide keeluseaduse päevilt. 

Oma hüüdnime pälvis ta oma lemmikrelva Thompsoni püstolkuulipilduja järgi. 1928. aastal jäi ta vahele alkoholi smugeldamisega indiaanlaste reservaati ning ta mõisteti kolmeks aastaks Leavenworthi vanglasse. Sealt vabanes ta ennetähtaegselt tänu eeskujulikule käitumisele. 

Tema tuntuimaks kuriteoks jäi 1933. aastal naftaärimehe Charles F. Urscheli röövimine ja tema elu eest 200&nbsp;000-dollarilise lunaraha nõudmine. Selle teo järel mõisteti ta koos abikaasa Kathryn Kellyga eluks ajaks vangi. Seejärel viibis ta 17 aastat Alcatrazis ja seejärel veel 4 aastat Leavenworthis. Ta suri infarkti oma 59. sünnipäeval. Kathryn Kelly vabanes vanglast 1958. aastal, elas suhtelisest anonüümselt Oklahomas ja suri 84-aastaselt 1985. aastal.
Gaigi Vaigel

**Gaigi Vaigel** (ersa keeles Гайги Вайгель (tõlkes 'kõlav hääl')) on ersa rahvamuusikaansambel, mis tegutseb Mordva vabariigis Kotškurovo rajoonis Novaja Põrma (vene keeles Новая Пырма) külas. 

Ansambel on pälvinud mitu nimekat auhinda, näiteks Mordva vabariigi riikliku preemia (vene keeles Государственной премии Республики Мордовия) ja on saanud teenelise rahvakunstikollektiivi nimetuse (2014; vene keeles заслуженный коллектив народного творчества).

Ansambel moodustati 1953.
Oyme

**Oyme** (vene keeles Ойме; ersakeelsest sõnast ойме 'hing', 'meeleolu') on rahvamuusikaansambel, kes laulab ersa ja mokša keeles. Ansambel tegutseb Moskvas.

Ansambel moodustati 2011. aastal väljaspool Mordva vabariiki. 


OYME Ivan Kupala fest.jpg|

OYME girls.jpg|
OYME.IMG 7073.JPG|


## Välislingid
*Oyme koduleht
Soome-Ugri Rahvaste Assotsiatsioon

**Soome-Ugri Rahvaste Assotsiatsioon** (vene keeles Ассоциация финно-угорских народов, lühend АФУН (**AFUN**)) on ülevenemaaline assotsiatsioon, mis ühendab Venemaal tegutsevaid soome-ugri rahvaste organisatsioone. AFUNi peakontor asub Saranskis.

AFUN moodustati 20. veebruaril 1992, kui Sõktõvkaris tulid kokku mitmed soome-ugri rahvaste esindajad. Sõktõvkaris võeti vastu deklaratsioon moodustada Venemaal regioonide- ja rahvustevaheline organisatsioon. 

AFUNi esimene istung toimus mais 1992 Iževskis.

## Vaata ka
*Soome-Ugri Rahvaste Noorte Assotsiatsioon
*Soome-ugri rahvaste maailmakongress

## Välislingid
*AFUNi koduleht
Camila Cabello

**Karla Camila Cabello Estrabao** (/kəˈmiˈlə/ /kəˈbeɪoʊ/) (sündinud 3. märtsil 1997 Cojímaris Habana del Estes) Kuuba päritolu Mehhiko-Ameerika laulja ja laulukirjutaja. Koos tüdrukutebändiga Fifth Harmony võitis ta 2012. aastal telesaate "The X Factor" USA versioonis kolmanda koha. 

Ansambliga avaldati kaks kuldplaadi staatusse jõudnud albumit ja EP, kuid 2016. aasta lõpul Camila lahkus ansamblist. Oma nime all on tal olnud kaks edetabeli Billboard Hot 100 esikahekümnesse jõudnud laulu: "I Know What You Did Last Summer" koos Shawn Mendesiga ja "Bad Things" koos Machine Gun Kellyga, mis jõudis kohale number neli. 2017. aasta mais ilmus ta esimene soolosingel "Crying in the Club", mis on esimene singel tema 2018. aasta jaanuaris ilmunud debüütalbumilt "Camila". Singel jõudis edetabelis Billboard Hot 100 kohale nr 47.

## Stuudioalbumid
; koos Fifth Harmonyga
*"Reflection" (2015)
*"7/27" (2016)
; sooloartistina
*"Camila" (2018)
Elektriisolatsioon

**Elektriisolatsioon** on tõke, mis hoiab ära elektrilise kokkupuute (galvaanilise ühenduse) seadme osade vahel, samuti võimaluse puutuda elektriseadme pingestatud ja voolu juhtivate osade vastu. Niisuguse tõkkena kasutatakse tahkeid, vedelaid ja gaasilisi elektriisolatsiooni materjale ehk elektriisoleermaterjale:
*tahketest materjalidest on levinuimad mitmesugused plastid (polüeteen (polüetüleen), polüvinüülkloriid (PVC), polükarbonaat jt), sest neile saab anda soovitud elektrilisi ja mehaanilisi omadusi; laialt on kasutusel ka portselan ja klaas (eriti õhuliinides), epoksüvaigud, polüuretaanvaigud jt;
*vedelad isoleermaterjalid on põhiliselt mitut liiki õlid (trafoõli) ja räniorgaanilised vedelikud;
*kõige tavalisem gaasiline isoleeraine on õhk.

## Tunnussuurused
Elektriisoleermaterjale iseloomustavad elektrilised, mehaanilised ja füüsikalis-keemilised omadused ning parameetrid, näiteks
*elektrilised – läbilöögitugevus, eritakistus, dielektriline läbitavus, dielektrikuskadu;
*mehaanilised – kõvadus, tugevus, töödeldavus; 
*füüsikalis-keemilised – temperatuuritaluvus, niiskuskindlus, keemiline püsivus.

Elektriisoleermaterjalide kõige tähtsam tunnussuurus on kestvalt lubatav töötemperatuur, mis iseloomustab isoleermaterjali kuumataluvust. 

## Isolatsiooniklassid
Temperatuuritaluvuse järgi jagunevad isoleermaterjalid järgmistesse kuumakindlusklassidesse.
  
Klassi number väljendab kestvalt lubatavat temperatuuri, mida materjal peab taluma ettenähtud aja jooksul.

## Vaata ka
*Isolaator

## Viited
Vepsa Kultuuri Selts

**Vepsa Kultuuri Selts** (vepsa keeles *Vepsän Kul'tursebr*; vene keeles ametlikult *Карельская региональная общественная организация (КРОО) "Общество вепсской культуры"*) on vepsa kultuuri edendav selts. 

Seltsi asutamisele eelnesid konverentsid juunis 1987 ja oktoobris 1988. Asutajate hulgas olid kirjanik Anatoli Petuhhov Vologdast, teaduste akadeemia Karjala Uurimiskeskuse teadur Zinaida Strogalštšikova, Petroskoi Riikliku Ülikooli dotsent Irma Mullonen, Šoutjärve vepsa muuseumi esindaja Rürik Lonin, Šoutjärve kooli direktor Roza Maksimova jt. Selts registreeriti 4. septembril 1989. 

Selts määratles oma tegevussuundadena vepsa kirjanduse, keele ja kultuuri taassünni vepsa kooli põhjal; kaasalöömine vepslaste asumisalade sotsiaalmajanduslikus arengus ja vepslaste määratlus seadusandluses põlisvähemusrahvusena. See staatus anti vepslastele 2000. aastal ja alates 2006. aastast on vepslased olnud Vene Föderatsiooni Põhja, Siberi ja Kaug-Ida põlisvähemusrahvus.

2019. aastast on selle esimees Larissa Tsirikova. Seltsi on varem juhtinud Zinaida Strogalštšikova ning see asub Petroskois Karjala Vabariigis.

## Viited

## Välislingid
*Selts lehel ''VKontakte''
Voldemar Eomois

**Voldemar Eomois** (4/17. november 1869 – 3. detsember 1936) oli eesti põllumees.

Ta oli Eomõisa talu peremees Laanemetsa vallas ja Hargla koguduse liige. Ta oli kohalike seltside aktiivne tegelane ja juhatuse liige, aastail 1908–1913 Laanemetsa vallavanem.
Bostoni terjer

**Bostoni terjer** on Ameerika Ühendriikidest pärinev koeratõug.

Ameerika kenneliklubi tunnustas tõugu 1893. aastal. 

## Viited

## Välislingid
Võitluse päevil

**"Võitluse päevil"** (muutmata kirjaviisis **"Wõitluse päiwil"**) oli Tartus Noor-Eesti kirjastuses 1905. aastal avaldatud kirjanduslik-poliitiline koguteos.

Samal aastal ilmunud koguteose "Noor Eesti" I edust innustatuna kavandasid nooreestlased uut albumit, soovides kirjastada midagi "...elavamat, aktuaalsemat, ajast enesest võrsuvat!". Väljaande koostas Friedebert Tuglas. See oli esimesi ilma eeltsensuurita ilmunud eestikeelseid raamatuid üldse. Teose trükiarv oli 2000 eksemplari, kaane illustreeris Karl August Hindrey.

Koguteose meelelaadi iseloomustab sellele nime andnud programmiline sõnavõtt, milles Gustav Suits kirjeldas kirjanduse ülesandeid revolutsiooni ajal: "Elu on võitlus. Ka kirjandus on praegusel ajal võitlus, sest et see elu kujutab - võitlus vabaduse, hariduse, inimeseõiguste pärast. Ülekohus, alandus silmakirjateenistus, kilpkodanlik kõlblus, despotismi ja kiriku ilus ühendus, kõige selle peale langevad noorte seppade vasarad. Ilukirjandus oma paremate esitajate näol on nüüd niisamati vastupanevaks, oppositsioniliseks saanud, nagu ajakirjandus."

## Sisukord
* Gustav Suits: "Jumalad ja rumalad" (luuletus)
* Gustav Suits: "Võitluse päevil"
* A. Mõttus: "Tõuseb..." (luuletus)
* Fr. Mihkelson: "Oma päikese poole"
* Bernhard Linde: "Sädemed" (luuletus)
* Bernhard Linde: "Merd igatseb mu hing..."
* Bernhard Linde: "Sääsk sumiseb surma laulu..."
* Helene Taar: "Uue aja naisliikumine"
* Marie Heinamägi: "Ju kumab koit..." (luuletus)
* Marie Heinamägi: "Su mure laps vist olen mina" (luuletus)
* Marie Heinamägi: "Kevadel metsas" (luuletus)
* Marie Heinamägi: "Öösel mere ääres" (luuletus)
* Marie Heinamägi: "Sõudja laul" (luuletus)
* Gustav Suits: "Meie esimene luuletaja" (Kristjan Jaak Petersonist)
* Gustav Suits: "Kirgede laul" (luuletus)
* Gustav Suits: "Suum cuique!" (luuletus)
* Bernhard Linde: "Kirikus"
* P. Attila: "Kes on siis süüdlane?"
* Marie Heinamägi: "Unenägu"
* Ansomardi: "Ilmaelu"
* Mait Metsanurk: "Mistarvis?"
* Fr. Mihkelson: "Ühe luuletuste-kogu puhul" (G.Suitsu "Elu tuli" arvustus)
* Fr. Mihkelson: "Kui vihma sadama hakkas" (luuletus)
* "Noor-Eesti" (rühmituse ideed)

## Kirjandus
* "Võitluse päevil", Eesti Kirjandusmuuseum, 2005 (faksiimiletrükk Sirje Oleski eessõnaga)

## Välislingid
* "Võitluse päevil" Kirjandusmuuseumi andmebaasis KIVIKE
Panerys

**Panerys** on Kaunase linnaosa, mis asub linna keskosas Vilijampolė valla territooriumil. Vilijampolė asub Nerise kaldal, see piirneb idas Šilainiaiga ja lõunas Vilijampolėga. 

Linnaosa on elumajade piirkond, mis on osaliselt hoonestatud eramajade, osaliselt aga korterelamutega.


Panerys.jpg|Panerys
Lampėdžiai

**Lampėdžiai** on Kaunase linnaosa, mis asub linna lääneosas Vilijampolė valla territooriumil. Lampėdžiai asub Nemunase kaldal, see piirneb idas Veršvaiga ja põhjas Romainiaiga. Lampėdžiail on oma seltsimaja ja raamatukogu.  Linnaossa jääb endisesse kruusakarjääri moodustunud kolme kilomeetri pikkune ja 300 m laiune Lampėdise järv, seal asub ka suur metsapark.

## Ajalugu

Aastal 1391 ehitasid ristisõdijad praeguse linnaosa aladele  Nemunase saarele Ritterswerderi lossi. Hiljem rajas sellesse lossi oma peakorteri Vytautas. Aastal 1392 saabus lossi Płocki piiskop Henryk Mazowieczki, sõlmimaks Vytautase ja Jogaila vahel rahu.  Hiljem põletas Vytautas lossi maha. Aastal 1394 üritasid ristisõdijad lossi taastada, ent edutult. Aastal 1404 peatus saarel ordumeister, saates sealt teele mitu kirja, ent neis pole juttu sellest, et saarel oleks olnud toona mingeid ehitisi.. Saar on tänapäevaks kadunud, sellest on säilinud küngas Nemunase põhjakaldal.

Asustus tekkis linnaosa aladele I maailmasõja paiku. Algselt kandis see paik nime **Antraisiai Veršvai** ehk  siis tõlkes *Teine Veršvai*. Hiljem hakati piirkonda Lampėdise järve järgi nimetama Lampėdžiaiks. Üldiselt arvatakse nii linnaosa kui järve nime tulenevat sõnadest *klampus* (veniv, viskoosne) ja *pėda* (labajalg), ent keeleteadlane Aleksandras Vanagas väidab, et kuna järve varasem nimekuju oli *Laūmpėdis*, siis tuleneb nimi pigem sõnadest *[[Laumė]]* (tegelaskuju Läti ja Leedu mütoloogias) ning *pėda*.

Aastal 1946 liideti piirkond Kaunasega. Aastal 1997 valmis Via Baltica osana Lampėdžiaid ja Marvelė linnaosa ühendav sild.

## Loodusmälestised

Sealses metsapargis kasvavad mitmed looduskaitsealused puud. Pušys Sesės ehk Sõsarmännid on kaks kokku kasvanud mändi, mille kõrgus on 18 meetrit.Esimese männi ümbermõõt on 2 meetrit, teise oma aga 1,86 meetrit.

Teine looduskaitsealune põlispuu on aadressil Romuvos g. 57 kasvav pärn Gražuolė. Puu kõrgus on 23 meetrit, ümbermõõt 720 cm.


Lampedziai2014.JPG|Lampėdžiai
Lampėdžių_liepa_Gražuolė.JPG|Gražuolė
Pušys_sesės.JPG|Pušys Sesės aastal 2012
Lampedis_2006-06-06.JPG|Lampėdis


## Viited
Hans Kaarna

**Hans Kaarna** (6. detsember 1934 Sangaste – 4. juuli 2017) oli eesti põllumajandustegelane.

1962. aastal lõpetas ta kaugõppes Tihemetsa Põllumajanduse Mehhaniseerimise Tehnikumi tehnik-mehaanikuna. 1967. aastal lõpetas Eesti Põllumajanduse Akadeemia agronoomina.

Õpingute ajal töötas Sangaste kolhoosi põllumajandusbrigadirina. 1965. aastast Laatre sovhoosi peaagronoom. Aastatel 1972–1974 Põlva rajooni Eduard Vilde nimelise kolhoosi agronoom, 1974–1975 kolhoosi aseesimees, 1975–1989 kolhoosi esimees, 1989–1990 aseesimees.

Aastatel 1991–1992 oli ta Põlva Maavalitsuse põllumajandusosakonna juhataja, 1992–2000 Põlva Maavalitsuse põllumajandustalituse juhataja.

## Viited
Uraan (astroloogia)

**Uraan** liigitub tänapäeva Lääne astroloogias transtsendentaalsete ehk karmaplaneetide hulka. Maalt vaadatuna teeb ta sodiaagile ringi peale umbes 84 aastaga. Uraani teise sümboli – noolega ring, mil punkt keskel – võtsid astronoomiast üle Saksa astroloogid.

Uraan on seotud ootamatuste, uuenduste, mässumeelsuse, sõltumatusepüüuga. Uraani asend sünnikaardis näitab, millises valdkonnas on inimene kõige enam valmis loovaks ja originaalseks mõtlemiseks ja tegutsemiseks. Selles valdkonnas ei pea me tingimata alluma traditsioonilistele käitumismustritele. Uraani asend päikesesüsteemis (Saturni järel) näitab astroloogia järgi seda, et tõelise vabaduseni jõutakse vaid oma piire tunnetades ja tegude eest vastutades.

Uraan tähistab isikutest vana tarka meest, teadlast, boheemlast, professorit.

Lisaks kuuluvad Uraani valitsusalasse välk, elekter, infotehnoloogia, leiutised.

Inimkehas valitseb Uraan kilpnääret, organismi rütme, pulssi ja hingamist.

Uraan on Veevalaja märgi valitseja ning seotud 11. astroloogilise majaga.

**Mütoloogia**

Kreeklaste Uranos (roomlaste Uranus) oli vanim antiikne taevajumal. Maa jumalanna Gaia tõi ta ilmale ilma mehe abita ja sai siis tema naiseks. Uranos sai Gaiaga arvukalt lapsi, kelle hulgas olid ka titaanid ja kükloobid. Mõned järeltulijad aga ehmatasid Uranose nii ära, et ta toppis nad ema kõht tagasi. Gaia lasi poeg Kronosel oma isa sirbiga kastreerida.

Uranos hoolitses ilma kindla eesmärgita inimelu pöördeliste muutuste eest. Näiliselt võimust ilma jäänuna mõjutas ta maapealse elu käiku siiski väga.

Mitmed astroloogid on arvamusel, et Uranos ei kanna siiski astroloogilise Uraani sümboolikat. Paremini sobivat sellesse rolli ennustajavõimetega Prometheus, kes tõstis peajumal Zeusi vastu mässu ja tõi inimestele tule.

## Vaata ka
*Uraan (astronoomiline käsitlus)

## Viited
Karjala Rahva Liit

**Karjala Rahva Liit** (vene keeles Союз карельского народа, soome keeles Karjalan Kansanliitto, karjala keeles Karjalan Rahvahan Liitto) on Karjala vabariigis tegutsev ühiskondlik organisatsioon, mis tegeleb karjala kultuuri ja karjala keele säilitamise ja arendamisega. Aastast 2014 juhib liitu Natalja Vorobei.

Liit asutati 25. mail 1989.

Liit on karjalaste ajalehe Oma Mua üks väljaandjaid.
Oranienbaumi sõjakool

**Oranienbaumi sõjakool** (vene keeles ka Офицерская стрелковая школа, lühend ОСШ) oli aastatel 1826–1917 Venemaa keisririigis Oranienbaumis tegutsenud sõjakool, kus õpiti jalaväeohvitseriks.

Kool asutati 7. juunil 1826 nimega Образцовый учебный батальон. Kooli on eesti keeles nimetatud ka **Oranienbaumi lipnikkude kooliks**.

Näiteks 1913. aastal lõpetas kooli 190 õpilast.
Lhasa apso

**Lhasa apso** on Tiibetist pärinev koeratõug.

Arvatavalt ilmusid esimesed lhasa apsod Tiibeti aladele tuhandeid aastaid tagasi. 

Koer täitis kloostrites valvuri ülesandeid. Lhasa on Tiibeti keskus, *apso* tähendus tiibeti keeles on "habetunud" ("pikakarvaline lhasa koer"). Mõne autori arvates võib *apso* olla tuletatud sõnast *rapso* ("kitsesarnane").

## Viited

## Välislingid
2017. aasta spordis

*Siin on loetletud [[2017]]. aastal toimunud spordiüritusi.*

## Jaanuar
* 11.–29. jaanuar – käsipalli maailmameistrivõistlused
* 14. jaanuar – 5. veebruar – Aafrika rahvaste karikavõistlused jalgpallis 
* 29. jaanuar – 8. veebruar – taliuniversiaad  Almatõ

## Veebruar
* 6.–19. veebruar – mäesuusatamise maailmameistrivõistlused  Sankt Moritz
* 9.–19. veebruar – laskesuusatamise maailmameistrivõistlused  Hochfilzen
* 19.–26. veebruar – Aasia talimängud  Sapporo
* 22. veebruar – 5. märts – põhja suusaalade maailmameistrivõistlused  Lahti

## Märts
* 3.–5. märts – Euroopa sisemeistrivõistlused kergejõustikus  Belgrad
* 26. märts – krossijooksu maailmameistrivõistlused  Kampala

## Aprill
* 2.–8. aprill – Euroopa meistrivõistlused tõstmises  Split
* 20.–23. aprill – judo Euroopa meistrivõistlused  Varssavi
* 22.–23. aprill – teatejooksu maailmameistrivõistlused  Nassau
* 27. aprill – 7.mai – rannajalgpalli maailmameistrivõistlused 

## Mai
* 2.–7. mai – maadluse Euroopa meistrivõistlused  Belgrad
* 5.–28. mai – Giro d'Italia 
* 20. mai – 11. juuni – juunioride jalgpalli maailmameistrivõistlused 

## Juuni
* 16.–30. juuni – Euroopa U21 meistrivõistlused jalgpallis 
* 16.–25. juuni – Euroopa naiste meistrivõistlused korvpallis 
* 17. juuni – 2. juuli – FIFA konföderatsioonide karikas 
* 24.–30. juuni – saarte mängud  Ojamaa
* 30. juuni – 7. juuli – orienteerumise maailmameistrivõistlused 

## Juuli
* 1.–23. juuli – Tour de France
* 2.–15. juuli – Euroopa U19 meistrivõistlused jalgpallis 
* 7.–26. juuli – CONCACAF Gold Cup 
* 12.–16. juuli – kergejõustiku noorte maailmameistrivõistlused  Nairobi
* 13.–16. juuli – Euroopa U23 meistrivõistlused kergejõustikus  Bydgoszcz
* 14.–30. juuli – ujumise maailmameistrivõistlused  Budapest
* 16. juuli – 6. august – naiste Euroopa meistrivõistlused jalgpallis
* 19.–26. juuli – vehklemise maailmameistrivõistlused  Leipzig
* 20.–23. juuli – Euroopa juunioride meistrivõistlused kergejõustikus  Grosseto
* 21. juuli – 4. august – laskmise Euroopa meistrivõistlused  Bakuu
* 28. juuli – 6. august – rannavõrkpalli maailmameistrivõistlused 

## August
* 4.–13. august – kergejõustiku maailmameistrivõistlused  London
* 19.–30. august – suveuniversiaad  Taipei
* 19.–30. august – Lõuna-Aasia mängud  Kuala Lumpur
* 19. august–10. september – 2017. aasta Vuelta a España
* 21.–27. august – maadluse maailmameistrivõistlused  Pariis
* 24. august – 3. september – võrkpalli Euroopa meistrivõistlused 
* 28. august – 3. september – judo maailmameistrivõistlused  Budapest
* 31. august – 17. september – Euroopa meistrivõistlused korvpallis  , , , 

## Oktoober
* 1.–15. oktoober – rahvusvahelise kabe maailmameistrivõistlused meestele ja naistele,  Tallinn
* 6.–28. oktoober – jalgpalli noorte maailmameistrivõistlused 

## November
* 28. november – 5. detsember – tõstmise maailmameistrivõistlused  Anaheim

## Detsember
* 1.–17. detsember – naiste käsipalli maailmameistrivõistlused
* 10. detsember – Euroopa krossijooksu meistrivõistlused  Šamorín
* 13.–17. detsember – ujumise lühiraja Euroopa meistrivõistlused  Kopenhaagen
Kovaši

**Kovaši** (vene keeles Коваши, soome keeles Hevaa, isuri keeles Hevaha)) on küla Venemaal Leningradi oblastis Lomonossovi rajoonis Lebjažje  linnaasunduses (vene keeles Лебяженское городское поселение).

Külas elab 126 inimest (2010).

Küla on esimest korda mainitud 1623.
Kovaši jõgi

**Kovaši jõgi** (vene keeles Коваши, soome keeles Hevaanjoki) on jõgi Venemaal Leningradi oblastis Lomonossovi rajoonis. Jõe pikkus on 38 km. Jõgi suubub Koporje lahte.

Jõe kaldale jäävad asulad Sosnovõi Bor ja Kovaši.
Emmanuel Levinas

**Emmanuel Levinas** (12. jaanuar 1906 Kaunas – 25. detsember 1995 Pariis) oli leedu-juudi päritolu prantsuse filosoof, kelle uurimisvaldkondadeks olid eetika, eksistentsialism, fenomenoloogia, juudi filosoofia ja ontoloogia.

## Teosed

*1929. *Sur les « Ideen » de M. E. Husserl*
*1930. *La théorie de l'intuition dans la phénoménologie de Husserl*
*1931. *Der Begriff des Irrationalen als philosophisches Problem* (kaasautor Heinz Erich Eisenhuth)
*1931. *Fribourg, Husserl et la phénoménologie*
*1931. *Les recherches sur la philosophie des mathématiques en Allemagne, aperçu général* (kaasautor W. Dubislav)
*1931. *Méditations cartésiennes. Introduction à la phénoménologie* (Edmund Husserli loengute tõlge prantsuse keelde. Tõlke kaasautor Gabrielle Peiffer.)
*1932. *Martin Heidegger et l'ontologie*
*1934. *La présence totale* (kaasautor Louis Lavelle)
*1934. *Phénoménologie*
*1934. *Quelques réflexions sur la philosophie de l'hitlérisme*
*1935. *De l'évasion*
*1935. *La notion du temps* (kaasautor N. Khersonsky)
*1935. *L'actualité de Maimonide*
*1935. *L'inspiration religieuse de l'Alliance*
*1936. *Allure du transcendental* (kaasautor Georges Bénézé)
*1936. *Esquisses d'une énergétique mentale* (kaasautor J. Duflo)
*1936. *Fraterniser sans se convertir*
*1936. *Les aspects de l'image visuelle* (kaasautor R. Duret)
*1936. *L'esthétique française contemporaine* (kaasautor Valentin Feldman)
*1936. *L'individu dans le déséquilibre moderne* (kaasautor R. Munsch)
*1936. *Valeur* (kaasautor Georges Bénézé)
*1947. *De l'Existence à l'Existent*
*1948. *Le Temps et l'Autre*
*1949. *En Découvrant l’Existence avec Husserl et Heidegger*
*1961. *Totalité et Infini: essai sur l'extériorité* 
*1962. *De l'Évasion*
*1963 & 1976. *Difficult Freedom: Essays on Judaism*
*1968. *Quatre lectures talmudiques*
*1972. *Humanisme de l'autre homme* 
*1974. *Autrement qu'être ou au-delà de l'essence*
*1976. *Sur Maurice Blanchot*
*1976. *Noms propres*
*1977. *Du Sacré au saint – cinq nouvelles lectures talmudiques*
*1980. *Le Temps et l'Autre*
*1982. *L'Au-delà du verset: lectures et discours talmudiques*
*1982. *Of God Who Comes to Mind*
*1982. *Ethique et infini*
*1984. *Transcendence et intelligibilité*
*1988. *A l'Heure des nations*
*1991. *Entre Nous*
*1995. *Altérité et transcendence* 
*1998. *De l’obliteration. Entretien avec Françoise Armengaud à propos de l’œuvre de Sosno*

## Vaata ka
* Teine
* Teisesuse filosoofia

## Teosed eesti keeles
*2004. *Raske vabadus: esseid judaismist*. Prantsuse keelest tõlkinud Kristiina Ross, Kaia Sisask, Jaan Undusk.
Tallinn: Vagabund, (Tallinn: Pakett), 359 lk. ; ISBN/ISSN  9985835727
*2012. *Teisiti kui olla ehk Teispool olemust*. Prantsuse keelest tõlkinud ja järelsõna kirjutanud Kaia Sisask; toimetanud Margus Ott; kaane kujundanud Eve Kask. Tallinn: Tallinna Ülikooli Kirjastus, (Tallinn: Pakett), 366 lk. ISBN  9789985587461
Ingeri vapp

**Ingeri vapp** (soome keeles *Inkerin vaakuna*) on Ingerimaa kui etnograafilise ja ajaloolise piirkonna vapp.

Aja jooksul on Ingerimaa vapina kasutatud mitmeid vappe. Esimest Ingerimaa vappi mainib Laurentius Petri oma 1581. aasta kroonikas.

Nüüdisaegse vapi mõtles välja E. J. Haapakoski. See vapp võeti kasutusele Põhja-Ingeri vabariigi ajal. Vapi elementide tähendus: sinine on vesi, kivid on Nevanlinna (rootsi keeles Nyenskans) linnuse telliskivimüürid või Ingeri punased kivid ning kuldkollane on viljapõld või Ingeri tüdruku juuksed. Algselt oli Ingeri vapp teiste värvidega ja kujutas Narva jõe mõlemal kaldal seisvat Narva Hermanni ja Jaanilinna linnust. Kroon on võetud kuningas Karl XII järgi.

## Vaata ka
*Ingeri lipp
Neptuun (astroloogia)

**Neptuun** ehk **Neptun**  kuulub tänapäeva Lääne astroloogias transtsendentaalsete planeetide hulka ja teeb Maalt vaadatuna sodiaagis ringi umbes 165 aastaga.

Neptuun valitseb astroloogiliselt vedelikke, ravimeid (aga ka sõltuvusi), plastmassi. Loomealadest on see planeet eriti seotud eriti fotograafia, muusika, luule, filmindusega. Neptuun sümboliseerib ülimat sallivust, hingelisust, kaastunnet ja tugevat intuitsiooni, ka loomingulisust.

Neptuuni asend inimese sünnikaardis näitab aga ka seda, millises valdkonnas on tal illusioone, kus ootab ta vabastajat ja lunastajat või kipub ise teistele päästjat mängima. Selles valdkonnas võib inimene elada unistustes ja püüelda ideaalide järele, mis libisevad tal aga saladuslikul moel käest, kuni ta ei taipa otsida iseenda hingest.

Isikutest tähistab Neptuun vana naist.
 
Inimkehas on Neptuun seotud hüpofüüsi ja labajalgadega.

Neptuun valitseb astroloogias Kalade märki ja on seotud 12. astroloogilise majaga.

**Mütoloogia**

Kreeklaste Poseidon (roomlaste Neptunus) oli merede valitseja. Pärast oma isa Kronose võimult kõrvaldamist jagasid vennad Poseidon, taeva jumal Zeus (Jupiter) ja surnute riigi jumal Hades (Pluto) universumi omavahel ära. Poseidon elas veealuses palees koos naise Amphitritega. Ta sarnanes paljuski oma venna Zeusiga: tal oli palju armuseiklusi ning ta omastas naisi kavaluse või vägivallaga, kui need teda ei himustanud. Lisaks oli ta väga emotsionaalne ja tormilise loomuga. Ta karistas üleujutustega inimesi, kes teda tema meelest piisavalt ei austanud.

Poseidon võis aga olla ka äärmiselt kaastundlik ja abivalmis, näiteks päästis palju meremehi uppumisest.

## Vaata ka
*Neptuun (astronoomiline käsitlus)

## Viited
Paterfamilias

***Paterfamilias*** oli Vana-Rooma perekonnapea. Ta oli vanim meessoost isik majapidamises, kellel oli täielik võim kõigi perekonnaliikmete üle. *Paterfamilias*'el pidi olema Rooma kodakondsus. Tema kodu kujundas tema mainet – tal lasus kohustus kasvatada lastest tervise juures olevad Rooma riigi kodanikud.

## Perekond Vana-Roomas
Perekond kujutas endast patriarhaalset perekonda, kus perekonnapea, otsetõlkes pereisa (*paterfamilias*) võimu all olid naine, lapsed, teised sugulased, muud alluvad ja orjad. Ka täiskasvanud ja abielus pojad allusid isa eluajal temale ning kogu nende varandus kuulus *mos maiorum*'i alusel isale. Põhimõtteliselt oli pereisal ka õigus oma pereliikmeid surma mõista, kuid sel juhul võis talle osaks saada avalikkuse hukkamõist. Lapsi kasvatati ja õpetati pereisa käe all ning kasvatus seisnes peamiselt praktiliste ning poiste puhul ka sõjaliste oskuste edasiandmises.

Abikaasade suhted jaotati *manus*-abielu liikide järgi. Eristati *cum manu* ja *sine manu* abielu. *Cum manu* abielu puhul sattus naine nii isiklikes kui ka varalistes suhetes mehe võimu alla. Abiellumisega kaotas naine kõik oma sidemed endise perekonnaga, muutus juriidiliselt neile täiesti võõraks ja kaotas ühtlasi pärimisõiguse endise perekonna liikmetelt. *Sine manu* puhul oli naine vaba ja iseseisev isik mehe kõrval nii isiklikult kui ka varanduslikult.

## Mehe võimu kehtestamine naise üle
Mees sai *cum manu* abiellumisel naise üle perekondliku võimu. Selleks oli kolm viisi: *usus, confarreatio* või *coemptio.*  Abiellumisel naise staatus muutus ja ta tegi läbi *[[capitis deminutio minima]]*.

*Usus* tähendas abiellumist 1-aastase faktilise kooselu järel, oli ka variant, et naine ei läinud mehe võimu alla. Kui naine 3 päeva aastas ei ööbinud kodus, siis abielu küll sõlmiti, aga see ei olnud võimualune ehk *cum manu* abielu.

*Confarreatio* oli religioosne toiming, mis toimus 10 tunnistaja ja preestrite kaasabil ning mille käigus ohverdati Jupiterile okasnisust leiba. *Confarreatio*'t kasutasid ainult kõrgest soost isikud, nt Jupiteri preestrid pidid olema samamoodi abiellunud. Tegu oli keerulise protsessiga, seega ei kasutatud seda väga palju.

*Coemptio* oli naise näiline ostmistehing *[[mancipatio]]* teel, mis tähendas naise isa ja tulevase mehe vahelist kokkulepet, et tütar abiellub mehega. Algul ei olnud tõenäoliselt naise nõusolek vajalik, hilisemal ajal said mees ja naine sel viisil abielluda siiski ainult naise nõusolekul.

## ''Patria potestas''
*Patria potestas* tähendab otseselt 'isa võimu'. Isal oli võim kõigi oma lihaste laste ja adopteeritud laste üle. *Patria potestas* lõppes tavaliselt isa surmaga. Isa aga võis emantsipatsiooni teel lapse ka oma võimu alt vabastada. Tütred vabanesid isa võimu alt abiellumisel.

## Viited
Paepargi tänav

**Paepargi tänav** on tänav Tallinnas Lasnamäe linnaosas Sikupilli asumis.

Paepargi tänav sai nime 4. novembril 2009. Tänav on saanud nime selle järgi, et kulgeb läbi Paepargi.

Paepargi 53 asub  Pae park.
## Galerii
 
File:2023 Tallinn Paepargi street.jpg|
File:New apartments in Lasnamäe.JPG|


## Viited
Kerry Blue terjer

**Kerry Blue terjer** (ka *kerribloterjer*, iiri keeles *An Brocaire Gorm*) on Iirimaalt pärinev koeratõug.

Esmakordselt täheldati koera Kerry krahvkonna mägedes Iirimaal, millest ka tõu nimetus.

## Viited

## Välislingid

* Kerry Blue terjer koer.ee saidil
* Kerry blue terjer (Kerri Blue Terrier), Postimees, 13. september 2005
Pluuto atmosfäär

**Pluuto atmosfäär** on õhuke gaasikiht, mis ümbritseb Pluutot ning koosneb peamiselt lämmastikust, metaanist ja süsinikmonoksiidist, mis tekivad Pluuto pinnal olevate jäätunud ainete aurustumisel. Atmosfääris toimub aastaaegade vaheldumine, mis sõltub otseselt Pluuto pöörlemisest ja paiknemisest orbiidil.

Pluuto atmosfääri õhurõhk on umbes 1 Pa, mis on 100 000 korda nõrgem kui Maa atmosfääri õhurõhk. Pealispinna temperatuur on 40–60 kelvinit (−230 kuni −210 °C), kuid kõrguse suurenedes muutub see soojemaks, sest atmosfääris leiduv metaan tekitab kasvuhooneefekti. 30&nbsp;km kõrgusel on temperatuur 110 kelvinit (−163&nbsp;°C) ja hakkab seejärel taas jahenema.

Pluuto on ainus teadaolev Neptuuni-tagune objekt, millel on atmosfäär. Selle lähim analoog on Tritoni atmosfäär, kuid mõnest küljest meenutab see isegi Marsi atmosfääri.

Pluuto atmosfääri on uuritud alates 1980. aastatest ning seda on vaadeldud siis, kui Pluuto on varjutanud mõne tähe valguse. Lähidistantsilt on atmosfääri uurinud ainult üks kosmosesond, New Horizons, mis möödus Pluutost 2015. aastal.

## Viited
Karl Reinaste

**Karl Aleksander Reinaste** (1936. aastani **Reinmann**; 20. juuli vkj / 1. august 1891 Halliku mõis, Pala vald, Kodavere kihelkond – 24. aprill 1942 Sevurallagi vangilaager, Sverdlovski oblast, Nõukogude Liit) oli Eesti ühistegelane ja ringhäälingutegelane.

Karl Alexander Reinmann sündis 1891. aastal Kodavere kihelkonnas, õppis Tartumaal, hiljem omandas Tallinnas algkooliõpetaja kutse. 1910–1911 Tartumaal Hellenurme vallakooli õpetaja. 

Aastatel 1911–1913 oli ta Abhaasias Alam-Linda eesti asunduses ministeeriumikooli õpetaja ja sügisest 1913 kuni 1918 Krimmis Sõrt-Karaktšora eesti asunduses semstvokooli õpetaja. Oli Abhaasia eesti asundustes Alam-Linda majandusühisuse ja Alam-Linda laulu‑ ja mänguseltsi eestvõtja, samuti Ülem-Linda hoiu‑ ja laenuühisuse eestvõtja ja esimees kuni sügiseni 1913. Algatas sügisel 1912 koos Ülem-Linda kooliõpetaja Aleksander Ruberiga mõtte korraldada eesti asunduste 30. aasta juubelilaulupidu Suhhumis, mis peeti 1914. aasta mais.

1915–1917 teenis ta Esimeses maailmasõjas Venemaa keisririigi armees. Aastatel 1918–1919 oli Ühistegelise Liidu juhatuse esimees Krimmis ning aastatel 1919–1920 teenis Anton Denikini ja Peter von Wrangelli vägedes. Seejärel naasis Eestisse.

Eestis töötas ta algul koolijuhatajana ja hiljem mitmes seltsis ja ettevõttes, oli Raadio-Elektroonikatehase (RET) üks omanikke, Nõmme raadio asutaja (1936) ja OÜ Eesti Ringhääling asutaja. Nõmme linnavolikogu liige ja esimees 1930–1934, alates 1935. aastast Kaitseliidu Nõmme malevkonna pealik. 

Karl Reinaste arreteeriti Nõukogude okupatsioonivõimude (NKVD) poolt 15. juunil 1941, toimetati vangistatuna Venemaale, mõisteti surma ja hukati.

## Tunnustus
*1936 Kaitseliidu Valgeristi III klassi teenetemärk
*1938 Kotkaristi V klassi teenetemärk
## Viited

## Kirjandus
*Leho Lõhmus. Karl Aleksander Reinaste 125. – *[[Nõmme Sõnumid]]*, 5. august 2016.

## Välislingid
*Ohvitseride andmekogu
Põld-varesjalg

**Põld-varesjalg** (*Consolida regalis*) on varesjala perekonda tulikaliste sugukonda kuuluv taimeliik. 

Sünonüümina on sama liigi nimetus olnud ka **põld-kukekannus** (*Delphinium consolida*).

Eestis on ta võrdlemisi tavaline üheaastane põlluumbrohi. 

## Levik
Eestis on põld-varesjalg oma levila põhjapiiri lähedal, ent võrdlemisi sageli esinev. Kesk-Euroopas, kus ta on varem olnud samuti tavaline, on tema arvukus intensiivpõllumajanduse tõttu tublisti vähenenud. Saksamaal on liik oma harulduse ja ohustatuse tõttu kantud punasesse raamatusse.

## Välislingid
*
Propagandist

**Propagandist** on isik, rühmitus või organisatsioon, mis loob või levitab propagandat. Propagandist võib olla näiteks poliitik, kirjanik, filmiprodutsent, muusik või fotograaf. 

Üldistatult võttes on propagandisti roll näidata oma objekti valguses, mis kutsub esile sihtrühma soovitud käitumise. Tema eesmärk on saavutada võimalikult väheste vahenditega avalikkuse võimalikult suur tähelepanu vajalikele sümbolitele. Ühtlasi on propagandisti ülesanne koordineerida kogu tegevust lähtuvalt tagasisidest. 

Tuntud propagandistide hulka kuuluvad ajalooliselt Aleksander Suur, Julius Caesar, Adolf Hitler ja Joseph Goebbels.

## Vaata ka
*Agitatsioon
*Infosõda
*Vägivalla propaganda
*Propaganda
*Propastop
*Allikapesu

## Viited
Valentin Sontag

**Valentin Bernhard Sontag** (30. aprill 1903 Tallinn – 16. märts 1925 Tartu) oli Eesti sõjaväelane (nooremleitnant).

Ta võttis Vabadussõjast osa vabatahtlikuna algul Tallinna Kooliõpilaste pataljonis ja hiljem suurtükiväelasena. Ta õppis aastatel 1921–1924 Sõjakoolis. Pärast kooli lõpetamist astus ta lennuväkke.

Ta hukkus lennuõnnetusel 16. märtsil 1925 Tartus ja maeti 20. märtsil Tallinna Kalamaja kalmistule.

## Kirjandus
*Tartu lennukatastroof". Päevaleht nr 76, 20. märts 1925. Lk 3 

## Välislingid
*Valentin Sontag Eesti ohvitseride andmekogus
*Pekka Erelt. Eesti lennuväe must aasta. Eesti Ekspress, 21. november 2002
Suur Venemaa entsüklopeedia

"**Suur Venemaa entsüklopeedia**" (vene keeles "Большая российская энциклопедия", lühend БРЭ) on Venemaa üldentsüklopeedia, mis ilmub aastast 2002 ja sisaldab 35 köidet koos lisaköitega "Venemaa". Entsüklopeediat hakati välja andma Venemaa presidendi seadlusega 14. septembrist 2002. Entsüklopeedial on ka veebiversioon, mis avalikustati 2016. Entsüklopeediat annab välja kirjastus Bolšaja Rossiiskaja Entsiklopedija (vene keeles Большая российская энциклопедия).

Entsüklopeedia peatoimetaja on Juri Ossipov.

Seisuga juuli 2017 oli ilmunud 33 köidet ja sissejuhatav köide "Venemaa" (ilmus 2004). Entsüklopeedia tahetakse lõpetada 2017. aastaks.

Entsüklopeedia eelkäija oli "Suur nõukogude entsüklopeedia".

## Vaata ka
*"Suur nõukogude entsüklopeedia"

## Välislingid
*Entsüklopeedia veebiversioon
Elektri tänav

**Elektri tänav** on tänav Tallinnas Kristiine linnaosas Järve asumis.

Elektri tänav 1 tegutses Eesti NSV ajal Tallinna I Toidukaubastu kauplus Järve.
## Viited
Veršvai

**Veršvai** on Kaunase linnaosa, mis asub linna lääneosas Vilijampolė valla territooriumil. Veršvai asub Nemunase kaldal, see piirneb idas Vilijampolėga ja läänes Lampėdžiaiga. Linnaosa läbib Via Baltica, mis ületab selle viaduktina. Samuti läbib linnaosa Veršvase oja. 

Veršvais eristatakse Žemutiniai Kaniūkai asumit, mis on kujunenud varasema sellenimelise küla kohale ja kuhu erinevalt ülejäänud Veršvaist on rajatud põhiliselt eramuid.

## Ajalugu

Esimesel aastatuhandel rajati Nemunase orunõlvale Veršvai linnamägi, mis oli kasutusel kuni XIV sajandini. Selle jalamil asus muinasasula, mis oli kasutusel kuni XIII sajandini. Ka asus linnuse juures kalmistu, kuhu maeti surnuid alates II–XIV sajandini.

Hiljem kujunes Veršvai piirkonnaks, kus kaevandati Kaunase ehitiste tarbeks kruusa. Aastal 1900 rajati sinna Veršvai kalmistu, kuhu aastal 1966 maeti ümber osa Vytautase prospekti rajamisel töödele ette jäänud Kaunase vana kalmistu surnutest, samuti viidi sinna üle osa sealsetest vanadest kivist hauasammastest. Aastal 1933 rajati Veršvaisse esimene tööstusettevõte – kummivabrik Inkaras. Aastal 1946 liideti piirkond Kaunasega. Seejärel rajati Veršvaisse veel teisigi tööstusettevõtteid, sealjuures aastal 1959 ka Leedu ainus lõhkeaineid valmistav tehas.  


Magistralės_Via_Baltica_viadukas_Vilijampolėje.JPG|Veršvai. Taamal paistab maapinnast kõrgemale viidud Via Baltica
Žemutiniai_Kaniūkai.JPG|Žemutiniai Kaniūkai
Kunigų_kapai_Veršvų_kapinėse.JPG|Vanad vaimulike hauasambad Veršvai kalmistul

## Viited
Egotsentriline koordinaadistik

**Egotsentriline koordinaadistik** (inglise keeles *egocentric coordinate system*) on inimese enda paiknemisest ruumis lähtuv kolmemõõtmeline koordinaadisüsteem.

Egotsentrilise koordinaadistiku koordinaatteljed on:
* ette-taha
* üles-alla
* vasakule-paremale

## Vaata ka
*Allotsentriline koordinaadistik
*Allotsentrism
*Egotsentrism

## Välislingid
* Whitman Richards 1975. VISUAL SPACE PERCEPTION. HANDBOOK Of PERCEPTION, VOL. V, Chapter 10. ACADEMIC PRESS, INC., New York, San Francisco, London
Alliksoo põik

{
  "type": "FeatureCollection",
  "features": [
    {
      "type": "Feature",
       "properties": {
      "stroke": "#fc0303",
      "stroke-width": 3,
    },
      "geometry": {
        "type": "LineString",
        "coordinates": [
          [
            24.662716,
            59.390965
          ],
          [
            24.662807,
            59.390312
          ],
          [
            24.662759,
            59.390029
          ]
        ]
      }
    }
  ]
}
**Alliksoo põik** on tänav Tallinnas Nõmme linnaosas Vana-Mustamäe asumis.

## Viited
Akadeemiline Karjala Selts

**Akadeemiline Karjala Selts** (soome keeles Akateeminen Karjala-Seura, lühend AKS) oli Soome selts, mis eksisteeris 1922-1944. Selts taotles Ida-Karjala ühendamist Soomega ja toetas Suur-Soome ideed. Selts oli kommunismi vastu. Seltsi kuulusid peamiselt entusiastlikud üliõpilased, samuti haritlased.

## Viited
Ust-Luga sadam

**Ust-Luga ehk [[Lauga jõgi|Lauga]] jõesuu sadam** (vene keeles Морской торговый порт Усть-Луга) on kaubasadam Venemaal Leningradi oblastis Kingissepa rajoonis Ust-Luga asula lähedal. Sadam asub Soome lahe idaosas Luuga lahe rannikul.  

Sadam rajati ja seda arendatakse vastukaaluks Venemaast sõltumatute Läänemere-äärsete riikide sadamatele ning Venemaa transiitkaubanduse Läänemere sadamatest (Muuga sadam, Riia sadam, Tallinna sadam) sõltumatuse saavutamiseks. 

Sadama akvatooriumi pindala on 67,56 km².

Sadamat hakati kasutama detsembris 2001 ja algul kasutati seda söeterminalina. Sadam lähedal Luuga jõe suudmes tegutses juba varem puiduterminal (vene keeles *лесной терминал*), mis liideti loodud sadamaga.

Sadamat arendab OAO Kompania Ust-Luga (vene keeles ОАО «Компания Усть-Луга»).

## Välislingid
*Sadama koduleht